ประจำเดือนไม่มา 4 เดือน อายุ 21 ไม่เคยมีเพศสัมพันธ์กับแฟน น้องมีตกขาวมีกลิ่นนิดๆ ตกขาวเป็นลักษณะขาวขุ่นติดกางเกงใน ไม่ใช่แบบเมือก
สวัสดีค่ะ การที่ประจำเดือนไม่มานาน 4 เดือน หากไม่เคยมีเพศสัมพันธ์ สาเหตุจากการตั้งครรภ์ก็ไม่ใช่ ดังนั้นสาเหตุอาจเกิดจาก1. มีภาวะถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป มักพบในช่วงวัยรุ่นและวัยสาว2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการเคยมีมดลูกอักเสบ แต่หากไม่เคยมีเพศสัมพันธ์มาก่อน ก็ไม่น่าใช่สาเหตุ5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นแนะนำว่าควรไปพบแพทย์เพื่อหาสาเหตุที่ประจำเดือนไม่มาค่ะสำหรับอาการตกขาวสีขาวขุ่น หากไม่ได้มีกลิ่นเหม็นรุนแรง ไม่มีคันหรือแสบช่องคลอด ก็ถือว่าเป็นตกขาวที่ปกติค่ะ